tartuNLP/wikipedia-smugri-20251201 huggingface dataset:
Jenni Vähämaa

Jenni Kaarina Vähämaa (s. 26. toukokuuta 1992 Lohja) on suomalainen kilpauransa lopettanut taitoluistelija. Hän aloitti taitoluistelun nelivuotiaana vuonna 1996.
Vähämaan paras suoritus oli voitto vuoden 2007 Finlandia Trophyssa, jossa hän voitti muun muassa Euroopan mestari Carolina Kostnerin luistellen 163,29 pistettä. Finlandia Trophy oli Vähämaan ensimmäinen kilpailu aikuisten sarjassa, ja hänen tällöin saavuttamansa pistemäärä oli kaikkien aikojen toiseksi paras suomalaistulos jääden Susanna Pöykiön silloisesta Suomen ennätyksestä 0,69 pistettä.
Vähämaa sijoittui kymmenenneksi ensimmäisissä aikuisten arvokisoissaan, EM-kilpailuissa Zagrebissa 2008. Hän menestyi hyvin myös nuorten MM-kisoissa. Vuonna 2006 hän oli kahdeksas, vuonna 2007 neljäs ja vuonna 2008 myös neljäs.
Helsingin Urheilutoimittajat r.y. valitsi Jenni Vähämaan vuoden 2007 pääkaupungin urheiluteon tekijäksi. Vähämaa oli myös "Helsingin Sanomien" Vuoden lupaus.
Vähämaa loukkasi nilkkansa joulukuussa 2008. Hän ilmoitti syksyllä 2009 ottavansa aikalisän harjoittelussaan motivaatio-ongelmien vuoksi ja päätti huhtikuussa 2010, ettei ura enää jatku.
Vähämaa pelaa squashia ESRC-nimisessä seurassa.
William Hyde Wollaston

William Hyde Wollaston FRS (6. elokuuta 1766 – 22. joulukuuta 1828) oli brittiläinen tiedemies, joka löysi alkuaine palladiumin vuonna 1802 sekä toisen platinametallin rodiumin vuonna 1804. 
Wollaston oli vuonna 1802 ensimmäinen, joka havaitsi Auringon spektrissä tummia viivoja, jotka myöhemmin tunnetaan nimellä Fraunhoferin viivat. 
Wollastonista tuli Royal Societyn jäsen vuonna 1793 ja hän toimi lyhyesti sen puheenjohtajana vuonna 1820. Hän sai vuonna 1802 arvostetun Copley-mitalin, jota on jaettu yhtämittaisesti vuodesta 1731. 
Wollastonille myönnettiin myös RS:n "Royal Medal" vuonna 1828. Hänen itsensä mukaan on nimetty vuodesta 1831 jaettu Wollaston-mitali. John Franklin nimesi vuonna 1821 hänen mukaansa Wollaston-järven Saskatchewanissa, Kanadassa. Myös mineraali wollastoniitti on nimetty hänen mukaansa.
Iakkhos

Iakkhos () oli kreikkalaisessa mytologiassa Dionysoksen epiteetti erityisesti Eleusiin mysteereihin liittyen. Hänestä muodostui henkilöitymä rituaaliselle ilon huudahdukselle "iakkhe", jota käytettiin Eleusiksen kulkueissa
Iakkhos kuvattiin nuorukaisena, joka kantaa kädessään soihtua ja johtaa juhlijoita. Joidenkin lähteiden mukaan Iakkhos oli Bacchuksen eli Dionysoksen synonyymi. Toisen tarinan mukaan Iakkhos oli Zeuksen ja Demeterin poika ja oli näin selkeästi eri henkilöitymä Dionysoksen kanssa, joka oli samalla tavalla Zeuksen poika, mutta jonka äitinä pidettiin Semeleä. Tarinasta on olemassa myös versioita, joissa Iakkhos on Dionysoksen ja Koren eli Persefonen poika.
Iavnana

Iavnana () on georgialaisen kansanmusiikin laulutyyppi, joka on perinteisesti tarkoitettu tuutulauluksi mutta jota on käytetty myös parantavana lauluna sairaille lapsille. Jotkut iavnana-sanoitukset ovat kuitenkin opetuksellisia tai niissä on sankaritarina. 
Genren nimi tulee lauluissa käytetystä kertosäkeestä "iavnana" (tai "iavnaninao", "nana naninao" jne.), johon sisältyy sana "nana" (ნანა). Sen on sanottu olevan peräisin esikristillisen äitijumalan nimestä. Jotkut säkeen muunnelmat, kuten "iavnana vardo nana", yhdistävät kahden eri kukan, orvokin ("ia") ja ruusun ("vardi"), nimet. Ne ovat yleinen aihe georgialaisessa kansanperinteessä sekä klassisessa kirjallisuudessa ja yhdistetään yleisesti feminiinin ja maskuliinin symboleihin. 
Iavnana-lauluista on tallennettu yli 60 eri versiota. Suurin osa näistä tuutulauluista lauletaan suoraan lapselle, ja ne ovat säilyneet käytössä myös nyky-Georgiassa. Monet iavnana-variantit olivat kuitenkin sairaalle lapselle laulettuja tervehdyttämislauluja, jotka osoitettiin lapsen sijaan "herroille" ("batonebi") tai "enkeleille" ("angelozebi"). Näiden henkien uskottiin ottaneen isorokosta, tuhkarokosta, tulirokosta tai muusta tarttuvasta taudista kärsivän potilaan haltuunsa. 
Useat georgialaiset runoilijat, kuten Ilia Tšavtšavadze, Akaki Tsereteli ja Galaktion Tabidze, ovat käyttäneet teoksissaan iavnana-motiiveja. 
Lähteet.
M/S Bothniaborg

M/S Bothniaborg () on alankomaalaisen Wagenborg Shipping B.V. -varustamon omistuksessa oleva oleva ro-ro-rahtialus. Aluksen runko on rakennettu vuonna 2004 Daewoo Mangalia Heavy Industriesin telakalla Romaniassa, josta se hinattiin varustettavaksi Volharding Shipyard Harlingenin telakalle Alankomaihin. Kuollutta painoa "Bothniaborgilla" on 8 600 tonnia. Alus on rekisteröity Alankomaiden lipun alle ja sen kotisatama on Delfzijl. 
Bothniaborgin sisaralus on M/S Balticborg.
Käyttöhistoria.
Maaliskuussa 2002 alus tilattiin Pohjois-Ruotsista Keski-Eurooppaan suuntautuvia metsäteollisuuden tuotteiden kuljetuksia varten. Huhtikuussa 2004 aluksen runko saapui Romaniasta Alankomaihin, jossa se varustettiin. 3. marraskuuta alus sai nimen.
8. marraskuuta alus luovutettiin C.V. Scheepvaartonderneming “Balticborg”:in (Wagenborg Shipping B.V.) omistukseen, joka rekisteröi aluksen Alankomaiden lipun alle. Kotisatamaksi tuli Delfzijl. Tämän jälkeen laiva aikarahdattiin Kappa Kraftlinerin liikenteeseen reitille Haraholmen–Bremen–Terneuzen–Sherness (joskus myös Södertälje sisältyy reittiin).
10 (Harri Marstion albumi)

10 on suomalaisen laulajan Harri Marstion 10. ja viimeiseksi jäänyt studioalbumi. Se julkaistiin vuonna 2006.
M/S Balticborg

M/S Balticborg () on alankomaalaisen Wagenborg Shipping B.V. -varustamon omistuksessa oleva oleva ro-ro-rahtialus. Aluksen runko on rakennettu vuonna 2003 Daewoo Mangalia Heavy Industriesin telakalla Romaniassa, josta se hinattiin vuonna 2004 varustettavaksi Volharding Shipyard Harlingenin telakalle Alankomaihin. Kuollutta painoa "Balticborgilla" on 8 600 tonnia. Alus on rekisteröity Alankomaiden lipun alle ja sen kotisatama on Delfzijl. 
Balticborgin sisaralus on M/S Bothniaborg.
Käyttöhistoria.
Maaliskuussa 2002 alus tilattiin. Huhtikuussa 2004 aluksen runko saapui Romaniasta Alankomaihin, jossa se varustettiin. 3. marraskuuta alus sai nimen.
8. marraskuuta alus luovutettiin C.V. Scheepvaartonderneming “Balticborg”:in (Wagenborg Shipping B.V.) omistukseen, joka rekisteröi aluksen Alankomaiden lipun alle. Kotisatamaksi tuli Delfzijl. Tämän jälkeen laiva aikarahdattiin Kappa Kraftlinerin liikenteeseen reitille Haraholmen–Bremen–Terneuzen–Sherness (joskus myös Södertälje sisältyy reittiin).
Ikarios (Ateena)

Ikarios () oli kreikkalaisessa mytologiassa ateenalainen mies, joka Pandionin ollessa kuninkaana otti sydämellisesti vastaan Dionysoksen. Ikarios sai tältä viiniköynnöksen ja oppi viinin valmistamisen, ja Dionysos kehotti häntä jakamaan tietonsa myös naapureidensa kanssa.
Niin Ikarios meni eräiden paimenien luokse ja antoi näiden maistaa viiniä. Runsaan juomisen tuloksena paimenet juopuivat, ja luullen Ikarioksen myrkyttäneen heidät, kivittivät tämän kuoliaaksi; Hyginus tosin kertoo surman tapahtuneen nuijilla ja ruumiin jääneen hautaamatta. Päivän taas valjettua ja paimenten selvittyä he ymmärsivät asioiden laidan ja hautasivat Ikarioksen. Ikarioksen tytär Erigone löysi koiransa Mairan avulla isänsä haudan. Suruissaan isänsä kohtalosta hän hirtti itsensä.
Rangaistukseksi tästä Dionysos sai ateenalaisten tyttäret vimmaan käyttäytyä samalla tavoin. Kun nämä tiedustelivat Apollonilta itsemurhien syytä, saivat he vastaukseksi piittaamattomuutensa Ikarioksen ja Erigonen kohtalosta. Näin sai alkunsa vuosittainen juhla, jossa puihin ripustettiin hirtettyjä nukkeja ja annettiin juomauhreja näiden kahden muistolle.
Dionysoksen kerrotaan nostaneen Ikarioksen taivaalle Karhunvartijan tähdistöksi tai sen kirkkaimmaksi tähdeksi, Arcturukseksi (karhunmetsästäjä).
Camel (albumi)

Camel on samannimisen yhtyeen debyyttialbumi vuodelta 1973. Albumia myytiin yhtyeen kotimaassa Britanniassa ensimmäisen vuoden aikana noin 5 000 kappaletta, mikä oli yhtyeelle kohtuullinen aloitus, vaikka listalle albumi ei noussutkaan. Albumi jäi samalla ainoaksi MCA Recordsin julkaisemaksi Camel-levyksi.
Albumi sisältää Camelin klassikoiksi laskettavat kappaleet ”Slow Yourself Down” ja ”Never Let Go”. ”Never Let Go” julkaistiin myös singlenä.
Äänitykset.
Levy äänitettiin Pohjois-Lontoossa Morgan-studioilla, ja sessiot venyivät odotettua pidemmiksi, sillä yhtyeellä ja sen nuorella tuottajalla Dave Williamsilla ei ollut juurikaan aiempaa kokemusta studiotyöskentelystä. Kun levyä oli äänitetty vajaat kaksi viikkoa, tuli Williams siihen tulokseen, että yhtye tarvitsi laulusolistin. Kolme päivää kestäneiden ja turhaksi osoittautuneiden koe-esiintymisten jälkeen päätettiin, että yhtye vastaa lauluosuuksista itse. Äänityksiä viivytti myös tiukka konserttiaikataulu, johon sisältyi muun muassa kiertue Barclay James Harvestin lämmittelijänä marraskuusta joulukuuhun 1972.
Julkaisu ja vastaanotto.
"Camel" ilmestyi MCA Recordsin julkaisemana helmikuussa 1973. Albumin kappaleista ovat kuitenkin muodostuneet klassikoiksi etenkin raidat ”Slow Yourself Down” sekä ”Never Let Go”, joka ilmestyi myös editoituna versiona singlenä B-puolenaan toinen albumin kappale ”Curiosity”. Erityisesti ”Never Let Go” muodostui suosituksi konserttikappaleeksi hyvin pitkäksi aikaa. Kappale tunnetaan kitara- ja mellotron-sooloistaan. Muita merkittäviä raitoja ovat ”Mystic Queen” sekä rytmikäs ”Arubaluba”.
Vaikka albumi myi ensimmäisen vuoden aikana kohtalaiset 5 000 kappaletta, ei MCA halunnut julkaista enempää Camelin materiaalia. Niinpä yhtyeen manageri siirsi Camelin omaan Gama Recordsiinsa, ja Decca Recordsin kanssa solmitun pitkäaikaisen sopimuksen myötä yhtyeen seuraavan albumin, "Mirage" (1974), julkaisi Deccan alamerkki Deram Records.
Kappaleet.
A-puoli
B-puoli
Asaph Hall

Asaph Hall (15. lokakuuta 1829 Goshen, Connecticut, Yhdysvallat – 22. marraskuuta 1907) oli yhdysvaltalainen tähtitieteilijä. Hän teki havaintoja planeettojen kuista ja kaksoistähdistä ja määritteli kiertoratoja, Saturnuksen pyörähdysajan ja Marsin massan. Hän löysi vuonna 1877 Marsin kuut Phoboksen ja Deimoksen.
Työskenneltyään 16-vuotiaana kirvesmiehen oppipoikana Hall aloitti myöhemmin opinnot Central Collegessa McGrawvillessa New Yorkissa. Vuonna 1856 hän avioitui Angeline Stickneyn kanssa.
Vuonna 1856 Hall aloitti työn Harvard College Observatoryssa Cambridgessa Massachusettsissa, ja hänestä tuli kiertoratojen laskemisen asiantuntija. Hallista tuli vuonna 1862 avustava tähtitieteilijä US Naval Observatoryssa (USNO) Washingtoniin, ja vuonna 1863 hänet nimitettiin professoriksi. Hän toimi siellä vuoteen 1891. Vuosina 1895–1901 hän oli professorina Harvardin ja vuodesta 1901 Ann Arborin yliopistossa.
Hall sai 1875 vastuulleen USNO:n 66 cm:n (26 tuuman) tähtikaukoputken, joka oli aikansa suurin linssikaukoputki. Juuri tämän laitteen avulla Hall löysi Phoboksen ja Deimoksen. Hän havaitsi myös Saturnuksen valkean täplän, jota hän käytti planeetan pyörähdysajan laskemisessa. Vuonna 1884 Hall osoitti Saturnuksen Hyperion-kuun elliptisen kiertoradan taannehtivan noin 20° vuodessa. Hall tutki myös parallaksia ja Seulasten tähtien asemaa.
Kuussa ja Phoboksessa sijaitsevat kraatterit on nimetty Hallin kunniaksi.
Lontoon maailmannäyttely

Lontoon maailmannäyttely ("Great Exhibition of the Works of Industry of All Nations") vuonna 1851 oli ensimmäinen järjestetty maailmannäyttely.
Maailmannäyttelyn paviljongiksi rakennettiin Kristallipalatsi-niminen lasipalatsi, jonka suunnitteli arkkitehti Joseph Paxton. Lasin ja metallin uudenlaista käyttöä soveltaneesta rakennuksesta tuli nopeasti näyttelyn tunnus. Näyttelyn jälkeen rakennus purettiin ja siirrettiin Sydenhamin kukkulalle, ja siinä järjestettiin konsertteja ja näyttelyitä. Se tuhoutui tulipalossa vuonna 1936. Sen tilalle rakennettiin urheilukeskus, joka on antanut nimensä jalkapalloseuralle Crystal Palace.
Näyttelyyn osallistui 14 000 näytteilleasettajaa ja näyttelyssä kävi noin kuusi miljoonaa vierailijaa. Näistä ulkomaalaisia oli noin 60 000, joista noin puolet ranskalaisia.
Näyttely tuotti voittoa, joka käytettiin kolmen museon perustamiseen. Victoria and Albert Museum, Science Museum ja Natural History Museum saivat lipputulojen ansiosta aineistoa kokoelmiinsa sekä varoja toimintaansa.
Vuonna 1951 järjestetty Festival of Britain -tapahtuma ajoitettiin tarkoituksella vuoden 1851 maailmannäyttelyn satavuotisjuhlavuodelle, vaikkei se ollut sen tavoin maailmannäyttely.
Ikarios (Sparta)

Ikarios () oli kreikkalaisessa mytologiassa Oibaloksen, Spartan kuninkaan, ja Gorgofonen poika. Hänellä oli veljet Hippokoon ja Tyndareus, mutta heidän isänsä kuoltua ja Hippokoonin anastettua vallan Ikarios joutui pakenemaan Spartasta Tyndareuksen kanssa.
Ikarios meni naimisiin Periboian kanssa, ja liitosta syntyivät lapset Thoas, Damasippos, Imeusimos, Aletes, Perilaos ja Penelope. 
Ikarioksen kerrottiin antaneen tyttärensä vaimoksi kosijalle, joka voittaisi juoksukilpailun. Odysseus teki näin, mutta tämän lähdettyä Penelope mukanaan Ithakaan Ikarios, joka oli toivonut sulhasen jäävän Spartaan, lähti heidän peräänsä pyytäen tytärtään tulemaan takaisin. Tämä oli kuitenkin päättänyt lähteä miehensä mukaan.
Fundamentalistinen myöhempien aikojen pyhien Jeesuksen Kristuksen kirkko

Fundamentalistinen myöhempien aikojen pyhien Jeesuksen Kristuksen kirkko (engl. "Fundamentalist Church of Jesus Christ of Latter Day Saints") eli FMAP-kirkko on suurin myöhempien aikojen pyhien liikkeeseen kuuluvista moniavioisuutta harjoittavista yhteisöistä.
FMAP-kirkon keskuspaikka on vanhastaan ollut Utahissa Hilldalessa, joka muodostaa kaksoiskaupungin yhdessä Arizonassa sijaitsevan Colorado Cityn kanssa. Myös Bountifulissa Brittiläisessä Kolumbiassa on paljon liikkeeseen kuuluvia. Vuoden 2004 alusta liikkeen keskuspaikka näyttää kuitenkin siirtyneen Texasiin Eldoradoon. Liikkeen uskollisin ydin on muuttanut sinne muodostettuun kommuuniin nimeltä "Yearning for Zion Farms" (Siionin kaipuun farmit). Kommuunin alueelle on rakennettu temppeli. Siellä suoritetaan pyhiä toimituksia, jotka kirkon mukaan ovat välttämättömiä pelastuksen korkeimman asteen eli "korotuksen" saavuttamiseksi. Näitä ovat endaumenttiseremonia eli temppelivihkimys ja sinetöinti eli vihkiminen avioliittoon täksi ajaksi ja iankaikkisuudeksi. Toimitukset voidaan toimittaa myös sijaistoimituksina kuolleiden puolesta.
Mormonifundamentalismin (FMAP) harjoittajia on eri ryhmissä 30 000–40 000, lähinnä Yhdysvalloissa. Fundamentalisteja yhdistäviä tekijöitä ovat tutkija Kim Östmanin mukaan usko valtavirran luopumukseen, varhaiseen uskonperintöön ja moniavioisuuden jumalalliseen luonteeseen.
Kymin Koskenpojat

Kymin Koskenpojat (KyKP) on kotkalainen urheiluseura, jonka lajivalikoimaan kuuluvat yleisurheilu, hiihto ja ampumahiihto. Seuralla on käytössään Laajakoskella Honkalan yleisurheilukenttä ja Hiihtomaa, jossa on eri pituisia hiihtoratoja, vaihdellen 0,5 kilometristä 5 kilometriin sekä hiihtomaarinne, ampumahiihtostadion ja kuntopiirialue. Hiihtoradoista on valaistu noin 5 km. Kymin Koskenpojat on järjestänyt vuodesta 1980 lähtien eri sarjoissa yhteensä seitsemän kertaa ampumahiihdon SM-kilpailut. Yleisissä sarjoissa seura järjesti ensimmäiset SM-tason kilpailut ampumahiihdossa vuonna 1984 ja hiihdossa vuonna 2006.
Historia.
Kymin Koskenpojat perustettiin huhtikuussa 1917. Yleisurheilu kuului seuran pääurheilumuotoihin alusta lähtien. Vuonna 1919 seura järjesti ensimmäiset hiihtokilpailut tasamaahiihtona Kymijoen jäällä Laajakoskelta Pernooseen ja takaisin. Honkalan yleisurheilukenttä valmistui vuonna 1931 ja sen yhteyteen Seuratalo Honkala vuonna 1949. Ampumahiihto tuli vuonna 1968 mukaan seuran ohjelmaan. Hiihtoratojen rakennustyö alkoi vuonna 1978 ja ampumarata valmistui vuonna 1979.
Seuraa edustaneista urheilijoista tunnetuimpia on korkeushypyn Suomen mestari ja entinen Suomen ennätyksen haltija Juha Porkka.
Suomen Muusikkojen Liitto

Suomen Muusikkojen Liitto ry (SML, ) on vuonna 1917 perustettu ammattimuusikkojen SAK:lainen ammattiliitto. Se edustaa muusikkoja kaikilta musiikin aloilta. Liittoon kuuluu noin 3 900 jäsentä; noin kolmasosa Suomen kaikista ammattimuusikoista. Jäsenistä 1/3 on sinfoniaorkesterien muusikoita, loput freelancereita; suurin osa jäsenistä on miehiä.
Liiton palveluita ovat oikeus- ja sopimusneuvonta, työttömyyskassa, työehtosopimukset ja muu yleinen edunvalvonta. Lisäksi liitto valvoo tiettyjä muita Gramexin valvonnan ulkopuolisia oikeuksia jäsenten niin halutessa, kuten studiomuusikkojen oikeuksia tai elokuva- ja mainosmusiikin käyttöä. Liiton jäsenlehti on "Muusikko".
Muusikkojen liitto on Kopioston ja Gramexin jäsenjärjestö ja oli aikoinaan aktiivisesti perustamassa Gramexia. SML on International Federation of Musicians (FIM), Association of European Performers' Organisations (AEPO) ja Nordisk Musiker Union (NMU) järjestöjen jäsen. Ennen toista maailmansotaa SML teki yhteistyötä Henkisen Työn Yhtymän (HTY) kanssa. SML oli Suomen Ammattiyhdistysten Keskusliiton jäsen vuosina 1945–1957. Vuonna 1974 SML liittyi Suomen Ammattiliittojen Keskusjärjestöön.
Muusikkojen liiton puheenjohtaja vuoteen 2025 saakka on näkyvästi tekijänoikeusasioista julkisuudessa esiintynyt Ahti Vänttinen. Ennen puheenjohtajaksi tuloaan Ahti Vänttinen toimi liiton lakimiehenä. Vuonna 2025 Muusikkojen liitto valitsi uudeksi puheenjohtajakseen Mia Karin. 
Liitto omistaa Livelaboratorio Oy:n joka hallinnoi G Livelab-musiikkiklubeja ja Radio Helsinkiä.
Taiteilijaresidenssit.
Suomen muusikkojen liitolla on kolme taiteilijaresidenssiä. Jäsenet voivat käyttää residenssejä esimerkiksi harjoitteluun tai muuhun työskentelyyn. Ulkomaiden residenssit sijaitsevat Berliinin Kreuzbergissa ja Lontoon Fulhamissa. Suomen residenssi, Villa Vikan, sijaitsee Pohjassa Raaseporissa Persbölen kylässä.
Dark the Suns

Dark the Suns on suomalainen vuonna 2005 perustettu metallimusiikin yhtye. 
Historia.
Yhtyeen perusti laulaja-kitaristi Mikko Ojala sooloprojektikseen. Ojala teki demon "The Sleeping Beauty" ennen siirtymistään Valkeakoskelta Jyväskylään, jolloin yhtyeeseen liittyivät Juha Kokkonen, Inka Tuomaala sekä Eino Kauppila. Yhtyeen esikoisalbumi "In Darkness Comes Beauty" julkaistiin Firebox Recordsin kautta marraskuussa 2007.
Yhtye ilmoitti hajoamisestaan alkuvuodesta 2013.
Vuonna 2020 Dark the Suns julkaisi uutta materiaalia kymmenen vuoden levytystauon jälkeen kolmen äänitteen verran. Keväällä 2021 julkaistiin uusi pitkäsoitto digitaalisessa muodossa.
Gottfrid Svartholm

Per Gottfrid Svartholm Warg (s. 17. lokakuuta 1984), alias anakata, on ruotsalainen tietokoneharrastaja, joka tunnetaan BitTorrent-trakkeri The Pirate Bayn perustajajäsenenä ja ylläpitäjänä. Hän on myös kehittänyt Hypercube-trakkeriohjelman, jonka ympärille The Pirate Bay aiemmin rakentui. Nykyisin The Pirate Bay käyttää opentracker-ohjelmaa.
Poliittisesti Svartholm on kuvaillut itseään uusliberaaliksi, ja hän on myös ruotsalaisen liberalistisen puolueen jäsen.
Svartholm Warg tuomittiin kesäkuussa 2013 kahden vuoden vankeusrangaistukseen tietomurrosta, törkeästä petoksesta ja törkeän petoksen yrityksestä hänen anastettuaan henkilötietoja Logican tietokannasta. Syyskuussa 2013 rangaistuksen pituus alentui yhteen vuoteen hovioikeuden kumotessa petossyytteet. Lokakuussa 2014 oikeus katsoi Wargin syyllistyneen poliisin tiedostojen ja sosiaaliturvatietojen laittomaan lataamiseen vuonna 2012 ja tuomitsi hänet kolmeksi ja puoleksi vuodeksi vankeuteen.
Ágnes Kovács

Ágnes Kovács (s. 13. kesäkuuta 1981, Budapest) on unkarilainen uimari ja olympiavoittaja, joka voitti 200 metrin rintauinnin olympiakultaa Ateenassa 2000. Uransa aikana Kovács on voittanut myös kaksi maailmanmestaruutta pitkällä radalla, sekä useita EM-kultia. Hänet on valittu neljä kertaa Unkarin parhaimmaksi urheilijaksi, sekä kaksi kertaa peräkkäin Euroopan parhaimmaksi naisuimariksi vuosina 1997 ja 1998.
Hyvinkään-Riihimäen talousalue

Hyvinkään-Riihimäen talousalue muodostuu Hyvinkään ja Riihimäen kaupungeista sekä Hausjärven ja Lopen kunnista. Alueen neljän kunnan yhteenlaskettu väkiluku on noin 91 500 ja pinta-ala 1 489 neliökilometriä. Hyvinkää kuuluu Uudenmaan maakuntaan ja Helsingin seutukuntaan, kun taas Riihimäki, Hausjärvi ja Loppi kuuluvat Kanta-Hämeen maakuntaan ja muodostavat Riihimäen seutukunnan.
Hyvinkään-Riihimäen talousalue muodostaa yhteisen työssäkäynti- ja asiointialueen, joka on myös pääkaupunkiseudun lähiliikenteen ulottuvissa. Talousalueen työmatkalaisista noin 45 % pendelöi päivittäin joko talousalueen sisällä tai alueelta ulospäin. Hyvinkäältä ja Riihimäeltä pendelöi talousalueen sisällä ja talousalueelta ulos 42–43 % työvoimasta. Hausjärvellä pendelöivien määrä on 61 % ja Lopella 50 %. Talousalueen kunnissa asuvasta työvoimasta 10–35 % käy töissä pääkaupunkiseudulla.
Talousalueen kunnat tekevät yhteistyötä eri muodoissa muun muassa julkisen palvelun peruspalveluiden, terveydenhuollon, koulutuksen ja infrastruktuurin järjestämisessä sekä elinkeinoelämän palveluissa. Talousalueen ylimpänä yhteistyöelimenä toimii talousaluetoimikunta.
Alueen pääväyliä ovat Hyvinkään ja Riihimäen alueiden läpi kulkeva moottoritietasoinen valtatie 3 välillä Helsinki–Tampere, Hyvinkään kautta kulkeva valtatie 25 sekä Lopen, Riihimäen ja Hausjärven läpi kulkeva kantatie 54. Hyvinkään-Riihimäen alueen rautatiet ovat Helsingin ja Tampereen välinen Suomen päärata sekä Riihimäki–Lahti-rata ja Hyvinkää–Karjaa-rata Hankoon.
Matti Leppo

Matti Niilo Rafael Leppo (1. huhtikuuta 1908 Vihti – 22. toukokuuta 1998 Helsinki) oli suomalainen taloustieteilijä ja Helsingin yliopiston finanssiopin professori.
Leppo pääsi ylioppilaaksi 1926 Mikkelin lyseosta ja valmistui filosofian kandidaatiksi 1931 Helsingin yliopistosta. Leppo väitteli tohtoriksi 1938 aiheenaan suomalaisen kulutusverotuksen kehitys ensimmäisen maailmansodan jälkeen. Leppo oli aluksi Oy Alkoholiliike Ab:n palveluksessa mutta siirtyi sitten Suomen Pankin palvelukseen ensin suhdannetutkijaksi 1938 ja sitten pankin taloustieteellisen tutkimuslaitoksen osastopäälliköksi 1944. 
Leppo nimitettiin Helsingin yliopiston finanssiopin professoriksi 1945 ja hän hoiti tätä virkaa vuoteen 1973 saakka. Leppo oli jo aiemmin ollut finanssiopin dosenttina 1942–1945. Leppo valittiin myös Tiedeakatemian jäseneksi 1950. Hän toimi myös valtiotieteellisen tiedekunnan dekaanina ja varadekaanina, kansantaloustieteen laitoksen esimiehenä ja myös Tampereen kesäyliopiston rehtorina.
Leppo kirjoitti useita oman alansa oppikirjoja muun muassa "Johdatus finanssipolitiikkaan" (1947) ja sen jatko-osa "Julkinen talous ja finanssipolitiikka". Vuonna 1959 hän julkaisi tutkielman "Päätäntävallan ja vastuun ongelma inflaation torjuntatyössä", jossa hän analysoi ja kritisoi tuolloin harjoitettua talouspolitiikkaa ja sen epäonnistumista inflaation hallinnassa, jolloin hänen kritiikkinsä kohteena oli erityisesti keynesiläisestä näkökulmasta vanhanaikaisena pidetty rahan kvantiteettiteoria ja sen vaikutus suomalaiseen politiikkaan.
Perhe-elämä
Leppo tuli isäksi 1940-luvulla, ja keskimmäinen lapsensa Kimmo Leppo jatkoi isänsä perinnettä kriittisellä lähestymistavalla yhteiskunnallisiin kysymyksiin niin sosiaali- ja terveysministeriössä, kuin WHO:n projektikoordinaattorina.
Matti Leppo nukkui pois tavattuaan lapsenlapsensa ja hyvästeltyään kolme poikaansa vuonna 1998.
Sisilialainen puolustus, avoin sisilialainen

Sisilialaisen puolustuksen avoimet muunnelmat ovat suosittuja shakkiavauksia.
Yli 75 prosenttia 1.e4 c5 alkavista peleistä eli sisilialaisista puolustuksista jatkuvat siirrolla 2.Rf3. Kaikkia jatkomuunnelmia (riippumatta mustan toisesta siirrosta), joissa valkoinen pelaa 3.d4 kutsutaan avoimiksi sisilialaisiksi, ja tuloksena on hyvin monimutkaisia asemia. Valkoisella on kehitysetu ja tilaetu kuningaspuolella, jota valkoinen voi käyttää aloittaakseen kuningaspuolen hyökkäyksen. Mustalla on taas sotilasenemmistö keskustassa ja puoliavoin c-linja, jota se voi käyttää vastapelin luomiseen kuningatarpuolella. Siirron 2.Rf3 jälkeen mustalla on kolme vaihtoehtoista pääjatkoa (I–III):
I. Mustan yleisin vastaus 2.Rf3:n jälkeen on 2...d6. Tämä valmistelee siirtoa ...Rf6, joka hyökkää e-sotilasta kohtaan, ilman että valkoinen voi pelata e5. Siirron 3.d4 jälkeen useimmat pelit jatkuvat 3...cxd4 4.Rxd4 Rf6 5.Rc3.
Valkea voi kuitenkin jättää päämuunnelman pelaamalla Tšehover-muunnelmaa. Tässä muunnelmassa valkea pelaa siirron 4.Dxd4.
1.e4 c5 2.Rf3 d6 3.d4 cxd4 4.Rxd4 Rf6 5.Rc3
Tässä musta voi valita neljän pääjatkon välillä (suosituimmuusjärjestyksessä): 
5...a6 Najdorf-muunnelma
5...Rc6 Klassinen muunnelma
5...e6 Scheveningen-muunnelma
5...g6 lohikäärmemuunnelma
5...Ld7 Kupreichik-muunnelma transponoituu usein em. muunnelmiin.
Mainituista siirroista voidaan myös poiketa joillakin tavoilla. Siirron 3...cxd4 jälkeen valkoinen pelaa joskus 4.Dxd4 kohdatakseen siirron 4...Rc6 jatkolla 5.Lb5 Ld7 6.Lxc6 Lxc6. Valkoinen toivoo että hänen kehitysetunsa toimii kompensaationa mustan omistaessa lähettiparin. Musta voi myös pelata 3...Rf6 siirron 3...cxd4 sijasta, koska 4.dxc5 Rxe4 on täysin pelattavissa mustalle. Monesti valkoinen vastaa tähän 4.Rc3, jolloin mustalla ei ole parempaakaan, kuin siirtyä pääjatkoihin (4...cxd5 5.Rxd4).
II. 2...Rc6 on luonnollinen kehityssiirto, ja se valmistelee myös siirtoa ...Rf6 (kuten 2...d6, musta pysäyttää valkoisen pelaamasta e5). 
2...Rc6 3.d4 cxd4 4.Rxd4
Tästä on seuraa yleensä seuraavat jatkopelit:
4...Rf6 5.Rc3 d6 transponoituu klassiseen muunnelmaan
4...Rf6 5.Rc3 e5 Sveshnikov-muunnelma
4...Rf6 5.Rc3 e6 transponoituu neliratsumuunnelmaan
Siirron 4...Rf6 lisäksi mustan tärkeimmät mahdollisuudet ovat:
4...e6 transponoituu Taimanov -muunnelmaan
4...g6 transponoituu nopeutettuun lohikäärmemuunnelmaan
4...e5 Kalašnikov-muunnelma
Harvinaisempia vaihtoehtoja ovat:
4...Dc7 voi myöhemmin transponoitua Taimanov -muunnelmaan
4...Db6 Grivas-muunnelma
III. Mustan siirto 2...e6 antaa etusijan tummaruutuisen lähetin kehittämiseen. 
2...e6 3.d4 cxd4 4.Rxd4
Siirtojen 3.d4 cxd4 4.Rxd4 jälkeen mustalla on kolme pääjatkoa:
4...Rc6 (Taimanov-muunnelma)
4...a6 (Kan-muunnelma)
4...Rf6. 
Siirtojen 4...Rf6 5.Rc3 jälkeen, musta yleensä pelaa joko 5...d6 tai 5...Rc6:
4...Rf6 5.Rc3 d6 transponoituu Scheveningen-muunnelmaan
4...Rf6 5.Rc3 Rc6 transponoituu neliratsumuunnelmaan.
Sisilialainen puolustus, Kan-muunnelma

Kan-muunnelma on shakkiavaus, joka alkaa tyypillisesti:
codice_1
Kan-muunnelma on nimetty Ilya Kanin mukaan. Pelaamalla 4...a6, musta estää siirron Rb5 ja valmistelee sotilaan ...b5-etenemistä. Valkoisen suosituimmat vastaukset ovat 5.Ld3 ja 5.Rc3. Peli usein transponoituu Taimanovin ja Paulsenin muunnelmiin, mutta itsenäisiä jatkoja ovat esimerkiksi 5.Ld3 Lc5 6.Rb3 Le7 tai 6...La7 sekä 5.Rc3 b5. 5.c4 on myös mahdollinen, jolloin peli muistuttaa Maróczyä.
codice_2 "Taimanov-muunnelma"
codice_3 "Scheveningen-muunnelma" 
codice_4 "neliratsumuunnelma"
ECO-koodit.
Koodit B40 – B49 käsittelevät avauksia 1.e4 c5 2.Rf3 e6, tärkeimpiä näistä Taimanov- ja Kan-muunnelmat.
Sisilialainen puolustus, Kalašnikov-muunnelma

Sisilialaisen puolustuksen Kalašnikov-muunnelma on shakkiavaus, joka alkaa tyypillisesti:
codice_1
Kalašnikov-muunnelmalla on samankaltaisuuksia Svešnikov-muunnelman kanssa, ja sitä joskus kutsutaan myös neo- tai uus-Svešnikoviksi. Siirrolla 4...e5 on pitkä historia; Louis-Charles Mahé de La Bourdonnais käytti sitä otteluissaan Alexander McDonnellia vastaan vuonna 1834, ja muunnelma oli myös suosittu hetken 1940-luvulla. Nämä aikaisemmat pelit keskittyivät Löwenthal-muunnelmaan 4...e5 5. Rb5 a6 6. Rd6+ Lxd6 7. Dxd6 Df6, jossa musta luopuu lähettiparistaan saadakseen kehitysedun. Siirto hiipui kuitenkin pois käytöstä, koska valkoisella katsottiin olevan etu näissä linjoissa.
Myöhään 1980-luvulla 4...e5 saavutti jälleen suosiota, tarkoitus oli vastata 5...d6 siirtoon 5.Rb5 (”oikeaoppinen” Kalašnikov). Ideat tässä jatkossa ovat samanlaisia kuten Svešnikovissa – musta hyväksyy takasotilaan d6:ssa ja heikentää ruutua d5 mutta valkoinen häviää tempoja joutuessaan siirtämään ratsuaan. Ero näiden kahden muunnelman välillä on, että musta ei ole joutunut kehittämään ratsuaan ruutuun f6 eikä valkoinen tuonut omaa ratsuaan c3:een, jotain molemmilla pelaajalla on ylimääräisiä siirtovaihtoehtoja. Musta voi siirtää ...Re7 Rf6:n sijaan, esimerkiksi siirrot 6.R1c3 a6 7. Ra3 b5 8.Rd5 Rge7, jossa vältytään valkoisen suunnitelmalta Lg5 ja Lxf6 saadakseen mustalle tuplasotilaat f-linjalle. Musta voi myös viivyttää ratsun tuomista pelatakseen ...Le7-g5 tai suoran ...f5:n. Toisaalta, valkoisella on mahdollisuus pelata 6.c4, joka vahvistaa hänen kontrolliaan d5:stä ja estää mustan siirron ...b5,mutta jättää d4-ruudun hieman heikoksi.
Muunnelmia.
2...Rc6 on luonnollinen kehityssiirto, ja se valmistelee myös siirtoa ...Rf6 (kuten 2...d6, musta pysäyttää valkoisen pelaamasta e5). Siirtojen 3.d4 cxd4 4. Rxd4 jälkeen, mustan yleisin siirto on 4...Rf6, johon valkoinen tavallisesti vastaa 5.Rc3. Tässä vaiheessa musta voi pelata 5...d6, transponoiden klassiseen muunnelmaan; 5...e5 Svešnikov-muunnelma; tai 5...e6, joka transponoituu neliratsumuunnelmaan. Siirron 4...Rf6 lisäksi mustan tärkeimmät mahdollisuudet ovat 4...e6 (transponoituu Taimanov -muunnelmaan), 4...g6 (nopeutettuun lohikäärmemuunnelmaan) ja 4...e5 (Kalašnikov-muunnelma). Harvinaisempia vaihtoehtoja ovat 4...Dc7 (joka voi myöhemmin transponoitua Taimanov-muunnelmaan) ja 4...Db6 (Grivas-muunnelma).
ECO-koodit.
Koodit B30 – B39 käsittelevät avauksia 1.e4 c5 2.Rf3 Rc6 jotka ovat itsenäisiä 2..d6 verrattuna. Tässä ryhmässä ovat esimerkiksi Rossolimo, Kalašnikov, Svešnikov ja nopeutettu lohikäärme.
Sisilialainen puolustus, klassinen muunnelma

Sisilialaisen puolustuksen klassinen muunnelma on shakkiavaus, joka alkaa tyypillisesti:
codice_1
voi syntyä edellä esitetyn lisäksi myös seuraavilla siirtojärjestyksillä:
codice_1
codice_3
Musta yksinkertaisesti tuo ratsunsa luonnollisimmalle ruudulle. Valkoisen yleisin vastaus on
codice_4 "Richter–Rauzer-hyökkäys"
Siirto 6.Lg5 oli Kurt Richterin keksintö, uhkauksena tuplata mustan sotilaat Lxf6:n jälkeen. Mustan pelattua 6...e6 Vsevolod Rauzer toi esille modernin suunnitelman Dd2 sekä 0-0-0. Valkoisen paine d6-sotilasta kohtaan pakottaa mustan usein vastaamaan Lxf6:een siirrolla ...gxf6, toisin kuin lyömällä takaisin upseerilla (esimerkiksi daami d8:ssa) jonka pitää myös puolustaa d-sotilasta. Tämä heikentää mustan kuningaspuolen sotilasrakennetta, mutta kompensaationa mustalla on sotilasenemmistö keskustassa.
Suosittuja valkoisen siirtoja ovat myös 6.Lc4 ja 6.Le2, jotka johtavat yleensä seuraaviin jatkoihin:
codice_5 "Sozinin hyökkäys"
codice_6 "Velimirovićin hyökkäys"
codice_7 "Benkon siirto"
codice_8 "Boleslavskin muunnelma"
codice_9 "Scheveningen-muunnelma"
codice_10 "lohikäärmemuunnelma klassinen muunnelma" 
Siirto 6.Lc4 tuo lähetin aggressiiviselle ruudulle ja musta vastaa yleensä 6...e6 rajoittaakseen valkoisen lähetin alaa. Siirtojen 7.Le3 Le7 jälkeen, valkoinen voi joko linnoittaa kuningaspuolelle (Sozinin hyökkäys, nimetty venäläisen mestarin Veniamin Sozinin mukaan, joka pelasi sitä 1930-luvulla), tai kuningatarpuolelle siirroin 8.De2 ja 9. 0-0-0 (Velimirovićin hyökkäys). Siirron 6...e6 sijasta, musta voi myös yrittää Benkon siirtoa 6...Db6. 
Siirto 6.Le2 suo mustalle solidin Boleslavskin muunnelman siirron 6...e5 jälkeen, kuten taas 
6...e6 johtaa Scheveningen-muunnelmaan, ja 6...g6 transponoituu lohikäärmemuunnelman klassiseen muunnelmaan.
ECO-koodit.
Koodit B50 – B59 käsittelevät avauksia 1.e4 c5 2.Rf3 d6 joita ei ole koodeissa B60-B99. Näitä ovat Moskova-muunnelma (3.Lb5+), 3.d4 cxd4 4.Dxd4, ja klassisen muunnelma (lukuun ottamatta Richter-Rauzer hyökkäys), sisältäen myös Sozinin hyökkäyksen ja Boleslavskin muunnelman.
Sisilialainen puolustus, lohikäärmemuunnelma

Sisilialaisen puolustuksen lohikäärmemuunnelma on shakkiavaus, joka alkaa tyypillisesti:
codice_1
Lohikäärmemuunnelmassa musta sivustoi kuningaspuolen lähettinsä h8–a1-diagonaalille. Sen nimesi Fjodor Duz-Hotimirski vuonna 1901, joka näki yhteneväisyyden mustan sotilasmuodostelmassa (sotilaat d6, e7, f7, g6 ja h7) ja Lohikäärme-tähdistössä. Valkoisen vaarallisin hyökkäys lohikäärmemuunnelmassa on jugoslavialainen hyökkäys, joka jatkuu 6.Le3 Lg7 7.f3 0-0 8.Dd2 Rc6, jolloin sekä 9.0-0-0 että 9.Lc4 on pelattu. Muunnelma johtaa erittäin terävään peliin ja on äärimmäisen monimutkainen, koska pelaajat linnoittuvat vastakkaisille puolille ja pelistä tulee valkoisen kuningaspuolen ja mustan kuningatarpuolen vastahyökkäyksen välinen kisa. Valkoisen päävaihtoehto jugoslavialaiseen hyökkäykseen on 6. Le2, klassinen muunnelma.
Muunnelmia.
2...Rc6 on luonnollinen kehityssiirto, ja se valmistelee myös siirtoa ...Rf6 (kuten 2...d6, musta pysäyttää valkoisen pelaamasta e5). Siirtojen 3.d4 cxd4 4. Rxd4 jälkeen, mustan yleisin siirto on 4...Rf6, johon valkoinen tavallisesti vastaa 5.Rc3. Tässä vaiheessa musta voi pelata 5...d6, transponoiden klassiseen muunnelmaan; 5...e5 Sveshnikov-muunnelma; tai 5...e6, joka transponoituu neliratsumuunnelmaan. Siirron 4...Rf6 lisäksi mustan tärkeimmät mahdollisuudet ovat 4...e6 (transponoituu Taimanov -muunnelmaan, 4...g6 nopeutettuun lohikäärmemuunnelmaan ja 4...e5 (Kalašnikov-muunnelma). Harvinaisempia vaihtoehtoja ovat 4...Dc7, joka voi myöhemmin transponoitua Taimanov-muunnelmaan ja 4...Db6, Grivas-muunnelma.
Nopeutettu lohikäärmemuunnelma.
Kuten tavallisessa lohikäärmemuunnelmassa, musta sivustoi lähettinsä ruutuun g7 nopeutetussa lohikäärmeessä. Erona on, että musta välttää siirron d7-d6 pelaamista, joten hän voi mahdollisesti pelata d7-d5 yhdellä siirrolla. Jos valkoinen haluaa esimerkiksi pelata jugoslavialaisen hyökkäyksen tyyliin 5.Rc3 Lg7 6.Le3 Rf6 7.f3 0-0 8.Dd2, 8...d5! tasoittaa pelin välittömästi. Kun valkoinen pelaa 5.Rc3, ideana on yleensä 5...Lg7 6.Le3 Rf6 7. Lc4 0-0 8. Lb3 (välttääkseen ansat, joissa esiintyy idea ...Rxe4 ja ...d5), jota seuraa kuningaspuolen linnoitus.
Kriittinen siirto mustan siirtojärjestykselle on 5.c4, Maróczyn muunnelma (). Valkoinen toivoo sitovansa mustan aseman hankaloittaessaan sotilasmurrot ...d7-d5 ja b7-b5. Yleisesti ottaen, tämä jatko on vähemmän taktinen kuin monet sisilialaiset muunnelmat, ja peli edellyttää strategisia manööverejä molemmilla puolilta. Siirron 5.c3 jälkeen pääjatko on 5...Lg7 6. Le3 Rf6 7.Rc3 – 7...0-0 js 7...Rg4 ovat tässä yleisimmin pelatut.
Sisilialainen puolustus, Moskova-muunnelma

Sisilialaisen puolustuksen Moskova-muunnelma on shakkiavaus, joka alkaa tyypillisesti:
codice_1
Valkoinen voi pelata 2.Rf3 ilman aikomusta jatkaa 3.d4. Näitä systeemejä (kuten myös valkoisen toisen siirron vaihtoehtoja) kutsutaan anti-sisilialaisiksi. Muunnelma, jossa valkea siirtää 3.Lb5+, tunnetaan Moskova-muunnelmana tai Canal–Sokolski-hyökkäyksenä. Suurmestarit valitsevat joskus tämän muunnelman, kun he haluavat välttää teoriajatkoja: esimerkiksi Kasparov pelasi tätä muunnelmaa internet-pelissään Kasparov – muu maailma. Tämän muunnelman asiantuntijoita ovat esimerkiksi suurmestarit Sergei Rublevski ja Tomas Oral. 
Muunnelmia.
Musta voi tukkia shakin siirroilla 3...Ld7, 3...Rc6 ja 3...Rd7. Ensimmäinen siirto on yleisin, jolloin siirtojen 4.Lxd7+ Dxd7 jälkeen valkoinen voi pelata 5.c4 Maróczy-tyyliin tai yrittää 5.0-0 jota seuraa c3 ja d4. Asema siirron 3...Rc6 jälkeen voidaan myös saavuttaa Rossolimo-muunnelmassa siirtojen 1.e4 c5 2.Rf3 Rc6 3.Lb5 d6 jälkeen.
ECO-koodit.
Koodit B50 – B59 käsittelevät avauksia 1.e4 c5 2.Rf3 d6 joita ei ole koodeissa B60-B99. Näitä ovat Moskova-muunnelma (3.Lb5+), 3.d4 cxd4 4.Dxd4, ja klassisen muunnelma (lukuun ottamatta Richter–Rauzer-hyökkäys), sisältäen myös Sozinin hyökkäyksen ja Boleslavskin muunnelman.
Sisilialainen puolustus, Najdorf-muunnelma

Sisilialaisen puolustuksen Najdorf-muunnelma on shakkiavaus, joka alkaa tyypillisesti:
codice_1
on mustan suosituin järjestelmä sisilialaisessa puolustuksessa Najdorfin alkuperäinen tarkoitus oli pelata 5...e5 vallatakseen tilaa keskustassa. Mutta jos musta pelaa välittömästi 5...e5?!, valkoinen vastaa 6.Lb5+!, jolloin mustan pitää pelata joko 6...Ld7 tai 6...Rbd7. Edellinen mahdollistaa valkoisen vaihtaa mustan valkearuutuisen lähetin, jolloin d5-ruudusta tulee hyvin heikko; jälkimmäinen suo siirron 7.Rf5, jolloin musta voi pelastaa d-sotilaan pelaamalla epämieluisan 7...a6 8.Lxd7+ Dxd7. Molemmissa tapauksissa valkoinen saavuttaa edun.
Pelaamalla sen sijaan 5...a6 musta estää valkoisen b5-shakin, jolloin ...e5 olisi mahdollinen seuraava siirto. Yleisesti ottaen 5...a6 myös estää valkoisen ratsun tulemista ruutuun b5, ja auttaa myös mustan kuningatarpuolen peliä valmistamalla sotilassiirtoa ...b5. Suunnitelma 5...a6, jota seuraa ...e5 edustaa mustan perinteistä lähestymistapaa Najdorf-muunnelmaan. Myöhemmin, Garri Kasparov käytti myös 5...a6-siirtojärjestystä, mutta hänellä oli ideana ...e6 (...e5 sijaan). Kasparovin idea oli, että välitön 5...e6 (Scheveningen-muunnelma, josta lisää alla) suo siirron 6.g4, joka on yksi valkoisen vaarallisimpia vastauksia Scheveningeniin. Pelaamalla 5...a6 ensin, musta estää väliaikaisesti valkoisen g4-rynnäkön, ja musta odottaa mitä valkoinen pelaa sen sijaan. Usein peli kuitenkin transponoituu Scheveningen-muunnelman jatkoihin.
Nykyään valkoisen suosituin ase Najdorfissa on 6.Le3. Tätä kutsutaan englantilaiseksi hyökkäykseksi, koska sen tekivät suosituksi suurmestarit Murray Chandler, John Nunn ja Nigel Short 1980-luvulla. Valkoisen idea on pelata f3, Dd2, g4 ja 0-0-0 jossain järjestyksessä. Musta voi vastata siirroilla 6...e6, 6...e5 tai 6...Rg4; estääkseen siirron ...Rg4, valkoinen aloittaa joskus siirrolla 6.f3. Samankaltainen hyökkäysidea valkoiselle on myös 6.Le3 e6 7.g4, joka tunnetaan unkarilaisena hyökkäyksenä tai Perenyin hyökkäyksenä.
Aikaisemmin 6.Lg5 e6 7.f4 oli Najdorfin pääjatko, jolloin valkoinen uhkaa 8.e5 voittaakseen kiinnitetyn ratsun. Musta voi yksinkertaisesti murtaa kiinnityksen pelaamalla 7...Le7, jolloin valkoinen yleensä pelaa 8.Df3 ja 9.0-0-0. Vaihtoehtoisia jatkoja ovat 7...Db6 8.Dd2, niin kutsuttu myrkytetty sotilas -muunnelma (), jonka teki suosituksi Bobby Fischer ja 7...b5 Polugaevski-muunnelma, jossa on taktinen idea 5 dxe5 9.fxe5 Dc7! 10.exf6 De5+ voittaen lähetin korvaukseksi ratsusta.
Valkoisella on muitakin vaihtoehtoja kuudennella siirrolla. 6.Le2 valmistaa kuningaspuolen linnoitukseen ja on hiljaisempi vaihtoehto verrattuna siirtoihin 6.Le3 ja 6.Lg5. Efim Geller oli ensimmäisiä tämän siirron suosijoita; siirron jälkeen valkoinen voi pysyä ”aidossa” Najdorfissa siirrolla 6...e5 tai transponoimalla Scheveningeniin siirtämällä 6...e6. Muita vaihtoehtoja valkoiselle ovat esimerkiksi 6. f4, 6.Lc4 (Fischerin hyökkäys), 6.Lg5 ja 6.g3.
ECO-koodit.
Koodit B90 – B99 käsittävät Najdorf-muunnelman.
Sisilialainen puolustus, neliratsumuunnelma

Sisilialaisen puolustuksen neliratsumuunnelma on shakkiavaus, joka alkaa tyypillisesti:
codice_1
Neliratsumuunnelmaa käytetään yleensä tienä päästä Svešnikov-muunnelman pääjatkoihin, jolloin se saavutetaan seuraavien siirtojen jälkeen. 
codice_2
Tämän siirtojärjestyksen tarkoitus on välttää seuraavia tavallisessa Shveshnikovin siirtojärjestyksessä mahdollisia jatkoja: 
codice_3 "Rossolimo-muunnelma"
codice_4
Toisaalta, neliratsumuunnelman siirtojärjestyksessä valkoinen saa seuraavan option, eikä sillä ole tarvetta lähteä Svešnikov-jatkoihin.
codice_5
Jos musta ei aio Svešnikov-muunnelmiin, päävaihto on pelata
codice_6
Tämä johtaa asemaan, jossa musta on luopunut lähettiparista, mutta hänellä on aktiiviset upseerit ja mahdollisuus pelata d5-d4.
codice_7 "Scheveningen-muunnelma"
ECO-koodit.
Koodit B30 – B39 käsittelevät avauksia 1.e4 c5 2.Rf3 Rc6 jotka ovat itsenäisiä 2..d6 verrattuna. Tässä ryhmässä ovat esimerkiksi Rossolimo, Kalašnikov, Svešnikov ja nopeutettu lohikäärme.
Sisilialainen puolustus, Rossolimo-muunnelma

Sisilialaisen puolustuksen Rossolimo-muunnelma on shakkiavaus, joka alkaa tyypillisesti:
codice_1
Valkoinen voi pelata 2.Rf3 ilman aikomusta jatkaa 3.d4. Näitä systeemejä (kuten myös valkoisen toisen siirron vaihtoehtoja) kutsutaan anti-sisilialaisiksi.
Rossolimo-muunnelma (3.Lb5) on solidi vaihtoehto siirrolle 3.d4. Se on nimetty Nicolas Rossolimon mukaan, ja sillä on yhtäläisyyksiä Moskova-muunnelman kanssa. Valkoisen yleinen tarkoitus on pelata Lxc6 tuplaten mustan sotilaat. Mustan tavallisimmat jatkot ovat 3...g6 (valmistaen ...Lg7), 3...d6 (valmistaen ...Ld7) ja 3...e6 (valmistaen ...Rge7). Sergei Rublevski ja Tomas Oral pelaavat myös tätä jatkoa kuten Moskova-muunnelmaakin.
3.Rc3 on yleinen siirtovaihtotyökalu valkoiselle, joka voi pelata siirrot 4.d4 tai 4.Lb5 riippuen mustan vastauksesta. Musta pelaa joskus 3...e5 estääkseen molemmat siirrot; silloin siirtoa 4.Lc4 pidetään valkoisen parhaana siirtona. 3.c3 transponoituu Alapinin muunnelmaan siirtojen 3...Rf6 tai 3...d5 jälkeen.
ECO-koodit.
Koodit B30 – B39 käsittelevät avauksia 1.e4 c5 2.Rf3 Rc6 jotka ovat itsenäisiä 2..d6 verrattuna. Tässä ryhmässä ovat esimerkiksi Rossolimo, Kalašnikov, Svešnikov ja nopeutettu lohikäärme.
Sisilialainen puolustus, Scheveningen-muunnelma

Sisilialaisen puolustuksen Scheveningen-muunnelma on shakkiavaus, joka alkaa tyypillisesti:
codice_1
tuottaa mustalle ”pienen sotilaskeskustan” (sotilaat ruuduissa d6 ja e6) ja valmistaa kuningaspuolen linnoitukseen. Paul Keres otti käyttöön siirron 6.g4 (Keresin hyökkäys) vuonna 1943. Valkoinen aikoo ajaa mustan ratsun pois f6:sta. Jos musta estää tämän siirrolla 6...h6, mikä on yleisin vastaus, valkoinen on vallannut tilaa kuningaspuolella ja tehnyt kuningaspuolen linnoittautumisen mustalle epämiellyttävämmäksi (valkoinen voi myöhemmin myös pelata Lg2). Vaikka avausteoria osoittaa, että mustalla on mahdollisuudet tässä jatkossa, nykyään pelaajat usein estävät muunnelman peluun siirtämällä 5...a6 ensin, idean, jonka Kasparov toi ensimmäisenä käytäntöön.
Jos monimutkaiset linjat siirron 6.g4 jälkeen eivät miellytä valkoisen makua, voi hän myös pelata 6.Le2, jolloin peli tyypillisesti jatkuu 6...a6 (tämä asema voidaan myös saavuttaa Najdorfista 5...a6 6.Le2 e6) 7.0-0 Le7 8.f4 0-0. Siirrot 6.Le3 ja 6.f4 ovat myös yleisiä.
codice_2 "neliratsumuunnelma"
Muunnelmia.
Neliratsumuunnelmaa käytetään yleensä tienä päästä Svešnikov-muunnelman pääjatkoihin, jolloin se saavutetaan seuraavien siirtojen jälkeen.
codice_3
Tämän siirtojärjestyksen tarkoitus on välttää seuraavia tavallisessa Svešnikovin siirtojärjestyksessä mahdollisia muunnelmia:
codice_4 "Rossolimo-muunnelma"
codice_5
Sisilialainen puolustus, Taimanov-muunnelma

Sisilialaisen puolustuksen Taimanov-muunnelma on shakkiavaus, joka alkaa tyypillisesti:
codice_1
on nimetty keksijänsä Mark Taimanovin mukaan. Asema voidaan saavuttaa myös siirtojärjestyksellä
codice_2
Musta kehittää ratsun luonnolliselle ruudulle ja pitää mahdollisuudet auki koskien muiden upseerien sijoittelua. 
Muunnelmia.
Yksi ideoista tässä muunnelmassa on kehittää kuningaslähetti ruutuun b4 tai c5. Valkoinen voi estää tämän siirroilla 5.Rb5 d6, jolloin 6.c4 johtaa eräänlaiseen Maróczy-muunnelmaan. 
codice_3
Yleisempi on 5.Rc3, jolloin 5...d6 tavallisesti johtaa Scheveningen-muunnelmaan 
codice_4 
ja siirto 5...Rf6 on neliratsumuunnelmaan
codice_5 
Itsenäisiä siirtoja mustalle ovat 5...Dc7 ja 5...a6. Taimanovin idea oli pelata 6...a6 (estää Rb5:n), jota seuraa Rge7 ja Rxd4. Kun valkoinen lyö takaisin kuningattarella, musta voittaa tempon hyökkäämällä ...Rc6. 
Yleisempi upseerien järjestelmä käsittää siirrot ...Dc7, ...a6 ja ...Rf6: tätä kutsutaan usein Paulsenin muunnelmaksi.
Muita muunnelmia:
codice_6 "Sisilialainen puolustus, Kan-muunnelma"
codice_7 "Scheveningen-muunnelma" 
codice_8 "neliratsumuunnelma"
ECO-koodit.
Koodit B40 – B49 käsittelevät avauksia 1.e4 c5 2.Rf3 e6, tärkeimpiä näistä Taimanov- ja Kan-muunnelmat.
RIFI

RIFI (Rehabilitation International Finnish Committee) on Rehabilitation Internationalin (RI) kansallinen jäsen, johon kuului vuonna 2014 yhteensä 25 jäsentä. RIFI:llä on RI:n asettama kansallinen sihteeri (nykyisin Jonna Siikamäki) ja hallitus, jonka puheenjohtaja Pauliina Lampinen.
RIFI:n tehtävänä on seurata kuntoutuksen tapahtumia paikallisesti ja kansainvälisesti, pitää yhteyttä alan koti- ja ulkomaisiin toimijoihin kattaen kaikki vammaryhmät ja kuntoutuslohkot, tiedottaa toiminnastaan ja vaihtaa tietoa, järjestää kuntoutukseen liittyviä tilaisuuksia ja seminaareja sekä antaa suosituksia.
RIFI:n toiminta.
RIFI:n jäsenet (vuonna 2016) ovat:
Merkittävä osa RIFI:n (ja RI:n) toiminnasta tapahtuu komissioissa. RIFIn edustajia RI:n komissioissa vuosina 2013-2016 ovat:
Kansainvälinen tausta.
Rehabilitation Internationaliin kuuluu yli tuhat jäsenjärjestöä sadasta maasta. RI:n päätoimisto on New Yorkissa. RI:n tunnetuimpia saavutuksia on esteetöntä palvelua tai tilaa kuvaava ISA-tunnus.
Maailmanlaajuisesti RI:n toiminta jakaantuu kuuteen alueeseen
Vuonna 2016 RI:n maailmankongressi pidettiin Edinburghissa 21.–27. lokakuuta teemalla Create a More Inclusive World.
Suomen Invalidiliiton Heidi Lindberg toimi Euroopan alueen presidenttinä kaudella 2004–2008. 
RI toimii kuntoutuksen erityiskysymyksissä yhteistyössä YK:n, EU:n ja eri kansalaisjärjestöjen kanssa. Sen keskeinen tehtävä on nykyisin YK:n vuoden 2006 lopussa hyväksymän vammaisten henkilöiden oikeuksien yleissopimuksen (Convention on the Rights of Persons with Disabilities) tunnetuksi tekeminen ja toteutumisen seuranta. Euroopassa keskeisimmät yhteiskumppanit ovat European Disability Forum, EU-alueen yhdistys RI-ECA, European Rehabilitation Platform sekä European Network for Service providers in Employment and Rehabilitation.
RI:n historiaa.
Rehabilitation International perustettiin vuonna 1922 Yhdysvalloissa kaikkia vammaisryhmiä käsittävänä ja kaikkia tieteenaloja kattavana organisaationa, joka aluksi keskitti huomiota vammaisten lasten asemaan. Vuosikymmenten mittaan järjestöllä on ollut neljä nimeä
RIFI:n toiminta Suomessa alkoi vuonna 1950, ja nykyisen yhdistysmuotonsa se sai vuonna 1984.
Sotaherra

Sotaherra () on alueellinen tai paikallinen vallanpitäjä, jonka asema nojautuu yksinomaan sotilaalliseen voimaan, ja joka on vastakkainasettelussa tai enintään nimellisessä kuuliaisuussuhteessa valtion keskushallintoon. Feodaaliruhtinaita ei pidetä sotaherroina, sillä heidän valta-asemansa perustuu legitimiteettiin.
Toimintatapa.
Sotaherrat hallitsevat useimmiten syrjäisillä alueilla kaukana pääkaupungista ja hallituksen kontrollista. Jotkut heistä saattavat ulottaa valtaansa myös rajan yli naapurimaihin.
Sotaherrat pyrkivät yleensä hallitsemaan alueita, joilla on helposti hyödynnettäviä luonnonrikkauksia, kuten puuta, öljyä, mineraaleja, timantteja tai kultaa. Sotaherrat hyödyntävät luonnonvaroja joko suoraan tai myymällä niihin oikeuksia kansainvälisille yhtiöille. Sotaherrat saattavat joukkoineen ryöstellä kyliä ja maatiloja tai kerätä ”veroja” turvallisuutta vastaan. He voivat myös käyttää hyväkseen paikallista liiketoimintaa sekä rikollisuutta hyötyäkseen esimerkiksi huumeiden viljelystä ja huumekaupasta, ihmiskaupasta ja salakuljetuksesta. Sotaherrat voivat panna humanitäärisen avun ja kehitysavun omiin taskuihinsa tai vaatia korvausta siitä, että kansainväliset järjestöt saavat tulla auttamaan väestöä tai rakentamaan infrastruktuuria. Heillä on myös omia laittomia kauppayhteyksiään ulkomaille.
Sotaherrat värväävät itselleen puolisotilaallisia joukkoja sekä kouluttavat ja aseistavat nämä. Soturit ovat yleensä kokeneita, mutta myös lapsisotilaita käytetään joskus. Sotilaspalvelus perustuu useimmiten henkilökohtaiseen uskollisuuteen sotaherralle, harvemmin etnisiin tai poliittisiin siteisiin, mikä erottaa sotaherrat klaanipäälliköistä ja vallankumousjohtajista. Usein sotaherran organisaation johtopaikoilla on kuitenkin vain oman klaanin tai muun ryhmän edustajia, kuten Somaliassa ja Afganistanissa.
Monella sotaherralla on tausta maan poliittisissa tai sotilaallisissa valtapiireissä, ja jotkut tulevat varakkaista suvuista tai liike-elämästä. Jotkut sotaherrat saattavat tehdä yhteistyötä valtion ja armeijan kanssa, jos siitä on heille etua eikä se uhkaa heidän valtaansa. Joskus he perustavat hallitsemilleen alueille jonkinlaisen hallinnon, joka tarjoaa kansalle peruspalvelut ja infrastruktuurin. Moni sotaherra on siirtynyt politiikkaan ja päätynyt kuvernööriksi, ministeriksi tai kansanedustajaksi.
Esimerkkejä.
Kiinan historiassa puhutaan levottomasta sotaherrojen aikakaudesta ("junfa") vuosina 1918–1927. Omia armeijoitaan komentaneiden sotilasjohtajien valtaan on perinteisesti yhdistetty sekasorto, raakuudet ja siviiliväestön rosvoaminen. Qing-dynastian hiipumisesta aiheutunut sotaherrojen kausi päättyi Guomindangin voittoon ja valtaannousuun.
Nykyajan sotaherroja ovat esimerkiksi maidensa sisällissodissa toimineet ja sodasta hyötyneet Charles Taylor (Liberia), Johnny Paul Koroma (Sierra Leone), Mohamed Farrah Aidid (Somalia), Jean-Pierre Bemba (Kongon demokraattinen tasavalta), Mahmud Khudoberdyev (Tadžikistan) sekä Gul Agha Shirzai, Ismail Khan ja Abdul Rashid Dostum (Afganistan).